title: Kommissionens gennemførelsesforordning (EU) 2019/635 af 16. april 2019 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Lechazo de Castilla y León« (BGB))

text:
                  24.4.2019

                  DA

                  Den Europæiske Unions Tidende

                  L 109/4

         KOMMISSIONENS GENNEMFØRELSESFORORDNING (EU) 2019/635
         af 16. april 2019
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Lechazo de Castilla y León« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Spaniens ansøgning om godkendelse af en ændring af varespecifikationen for den beskyttede geografiske betegnelse »Lechazo de Castilla y León«, der er registreret ved Kommissionens forordning (EF) nr. 2107/1999 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Lechazo de Castilla y León« (BGB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. april 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 2107/1999 af 4. oktober 1999 om tilføjelse til bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (EFT L 258 af 5.10.1999, s. 3).

            (3)  EUT C 432 af 30.11.2018, s. 3.


title: Kommissionens gennemførelsesforordning (EU) 2019/637 af 23. april 2019 om godkendelse af cholecalciferol som et aktivstof til anvendelse i biocidholdige produkter af produkttype 14 (EØS-relevant tekst.)

text:
                  24.4.2019

                  DA

                  Den Europæiske Unions Tidende

                  L 109/13

         KOMMISSIONENS GENNEMFØRELSESFORORDNING (EU) 2019/637
         af 23. april 2019
         om godkendelse af cholecalciferol som et aktivstof til anvendelse i biocidholdige produkter af produkttype 14
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 9, stk. 1, litra a), og
         ud fra følgende betragtninger:

                     (1)

                     Sveriges kompetente vurderingsmyndighed modtog den 19. april 2013 en ansøgning i overensstemmelse med artikel 11, stk. 1 i Europa-Parlamentets og Rådets direktiv 98/8/EF (2) om optagelse af aktivstoffet cholecalciferol i bilag I til nævnte direktiv til anvendelse i biocidholdige produkter af produkttype 14, rodenticider, som beskrevet i bilag V til direktiv 98/8/EF, som svarer til produkttype 14 som beskrevet i bilag V til forordning (EU) nr. 528/2012.

                     (2)

                     Den 15. april 2016 fremlagde Sveriges kompetente vurderingsmyndighed i overensstemmelse med artikel 8, stk. 1, i forordning (EU) nr. 528/2012 vurderingsrapporten sammen med sine anbefalinger til Det Europæiske Kemikalieagentur (i det følgende benævnt »agenturet«).

                     (3)

                     Udvalget for Biocidholdige Produkter vedtog den 13. december 2017 agenturets udtalelse (3), hvori der var taget hensyn til den kompetente vurderingsmyndigheds konklusioner.

                     (4)

                     Det fremgår af udtalelsen, at cholecalciferol er et pro-hormon og derfor opfylder de kriterier, som er fastsat i Kommissionens delegerede forordning (EU) 2017/2100 (4), og som skal være opfyldt for at blive betragtet som havende hormonforstyrrende egenskaber, der kan forårsage skadevirkninger på mennesker. Cholecalciferol opfylder derfor det udelukkelseskriterium, der er fastsat i artikel 5, stk. 1, litra d), i forordning (EU) nr. 528/2012.

                     (5)

                     Desuden giver anvendelse af produkter, der indeholder cholecalciferol, ifølge udtalelsen, anledning til betænkeligheder i forbindelse med tilfælde af primær og sekundær forgiftning, selv når der gennemføres vidtgående risikohåndteringsforanstaltninger, og cholecalciferol opfylder derfor også kriteriet for at være kandidat til substitution, jf. artikel 10, stk. 1, litra e), i forordning (EU) nr. 528/2012.

                     (6)

                     I henhold til artikel 5, stk. 2, i forordning (EU) nr. 528/2012 kan et aktivstof, der opfylder udelukkelseskriterierne kun godkendes, hvis mindst én af betingelserne for undtagelse, der er fastsat i samme artikel, er opfyldt.

                     (7)

                     I overensstemmelse med artikel 10, stk. 3, i forordning (EU) nr. 528/2012 afholdt agenturet en offentlig høring mellem den 17. juli 2017 og den 15. september 2017 med henblik på at indsamle relevante oplysninger, herunder oplysninger om potentielle kandidater til substitution (5).

                     (8)

                     Kommissionen afholdt også en specifik offentlig høring mellem den 7. februar 2018 og den 7. april 2018 med henblik på at indsamle oplysninger om, hvorvidt betingelserne for undtagelse, jf. artikel 5, stk. 2, i forordning (EU) nr. 528/2012, var opfyldt. Kommissionen gjorde bidragene til denne høring offentligt tilgængelige (6).

                     (9)

                     De oplysninger, der blev indsamlet ved de to ovennævnte offentlige høringer, erfaringerne i forbindelse med godkendelse af rodenticidprodukter og fornyelse af godkendelsen af antikoagulante aktivstoffer i rodenticider og oplysninger om tilgængeligheden af alternativer til antikoagulante rodenticider, der er opført i bilag 1 til Kommissionens endelige rapport om risikobegrænsende foranstaltninger for så vidt angår antikoagulante rodenticider som biocidholdige produkter (7), blev drøftet med medlemsstaterne i Det Stående Udvalg for Biocidholdige Produkter.

                     (10)

                     Gnavere kan være værter for patogener, der er ansvarlige for mange zoonoser, der igen kan udgøre alvorlige farer for menneskers eller dyrs sundhed. Antikoagulante aktivstoffer, som er de primære aktivstoffer i rodenticider på nuværende tidspunkt, opfylder også de udelukkelseskriterier, der er fastsat i artikel 5, stk. 1, i forordning (EU) nr. 528/2012, da de er klassificeret som reproduktionstoksiske i kategori 1B, og de fleste af dem er persistente, bioakkumulerende og toksiske (PBT) eller meget persistente og meget bioakkumulerende (vPvB) stoffer. Andre alternative aktivstoffer, som på nuværende tidspunkt er godkendt til produkttype 14 og ikke er omfattet af udelukkelse, nemlig kuldioxid, alphachloralose, aluminiumphosphid, hydrogencyanid og pulveriseret majskolbe, har indbyggede begrænsninger i deres beskaffenhed og begrænsede anvendelsesvilkår. Metoder til ikke-kemisk bekæmpelse eller forebyggelse af gnavere, som for eksempel mekaniske fælder, elektriske fælder eller limfælder, er ikke nødvendigvis tilstrækkeligt effektive og kan rejse yderligere spørgsmål om, hvorvidt de er humane, og om, hvorvidt de forårsager unødig lidelse for gnaverne.

                     (11)

                     Godkendelsen af cholecalciferol vil give endnu et aktivstof på markedet og vil være anvendeligt til at håndtere den stigende udvikling af resistens hos gnavere imod antikoagulante aktivstoffer, da cholecalciferol fungerer på en helt anden måde i forhold til antikoagulanterne. Tilgængeligheden af cholecalciferol kan også reducere anvendelsen af antikoagulante aktivstoffer og navnlig af den mest potente andengeneration heraf. Cholecalciferol kan derfor spille en rolle i fremtiden med henblik på at sikre tilfredsstillende kontrol med populationer af gnavere inden for integreret tilgang med skadedyrsbekæmpelse til støtte for ovennævnte alternativer, som ikke er underlagt udelukkelseskriterierne, og kan mindske anvendelsen af antikoagulante aktivstoffer i rodenticider.

                     (12)

                     Desuden kan utilstrækkelig bekæmpelse af gnavere ikke blot forårsage betydelige negative virkninger for menneskers eller dyrs sundhed eller for miljøet, men også indvirke på offentlighedens opfattelse af egen tryghed i forhold til eksponering for gnavere eller på sikkerheden af et antal økonomiske aktiviteter, der kan være sårbare over for gnavere, hvilket kan medføre økonomiske og sociale konsekvenser. Til trods for dets hormonforstyrrende egenskaber kan cholecalciferol generelt anses for at have bedre toksikologiske og økotoksikologiske profiler i forhold til antikoagulante aktivstoffer, da det hverken er klassificeret som et reproduktionstoksisk stof i kategori 1B eller et PBT- eller vPvB-stof. Cholecalciferol er vitamin D3, som — ved rette dosis — er et vigtigt element for menneskers liv og forventes at udgøre en mindre risiko for mennesker i forhold til antikoagulante aktivstoffer, når de anvendes som rodenticid. De risici for menneskers eller dyrs sundhed eller for miljøet, der opstår som følge anvendelse af produkter, der indeholder cholecalciferol, begrænses, hvis visse specifikationer og betingelser overholdes. Som allerede forklaret kan cholecalciferol spille en rolle i fremtiden med henblik på at sikre tilfredsstillende kontrol med populationer af gnavere inden for integreret tilgang med skadedyrsbekæmpelse til støtte for ovennævnte alternativer, som ikke er underlagt udelukkelseskriterierne, og kan mindske anvendelsen af antikoagulante aktivstoffer i rodenticider, som samlet set giver anledning til større betænkeligheder. Hvis aktivstoffet ikke godkendes, vil det fratage brugerne et redskab til bekæmpelse af gnavere, som kan skabe merværdi, og som er mindst lige så egnet som andre anvendte stoffer. Derfor vil ikkegodkendelse af cholecalciferol som aktivstof have en uforholdsmæssig negativ samfundsmæssig konsekvens i forhold til de risici, der opstår som følge af stoffets anvendelse. Den betingelse, der er fastsat i artikel 5, stk. 2, litra c), er således opfyldt.

                     (13)

                     Derfor bør cholecalciferol godkendes til anvendelse i biocidholdige produkter af produkttype 14, forudsat at visse specifikationer og betingelser er opfyldt.

                     (14)

                     Da cholecalciferol opfylder udelukkelseskriterierne i artikel 5, stk. 1, litra d) i forordning (EU) nr. 528/2012, bør godkendelsen gælde for en periode på højst fem år som fastsat i samme forordnings artikel 4, stk. 1, andet punktum.

                     (15)

                     Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

               VEDTAGET DENNE FORORDNING:

            Artikel 1
            Cholecalciferol godkendes som et aktivstof til anvendelse i biocidholdige produkter af produkttype 14 med forbehold af specifikationerne og betingelserne i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. april 2019.

                  På Kommissionens vegne

               Jean-Claude JUNCKER

                  Formand

            (1)  EUT L 167 af 27.6.2012, s. 1.

            (2)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).

            (3)  Udvalget for Biocidholdige Produkter, Opinion on the application for approval of the active substance: Cholecalciferol, Product type: 14, ECHA/BPC/180/2017.

            (4)  Kommissionens delegerede forordning (EU) 2017/2100 af 4. september 2017 om videnskabelige kriterier til bestemmelse af hormonforstyrrende egenskaber, jf. Europa-Parlamentet og Rådets forordning (EU) nr. 528/2012 (EUT L 301 af 17.11.2017, s. 1).

            (5)  https://echa.europa.eu/potential-candidates-for-substitution-previous-consultations

            (6)  https://circabc.europa.eu/w/browse/c29a57c2-e31d-43d8-9675-6aec345218cf

            (7)  https://circabc.europa.eu/sd/a/352bffd8-babc-4af8-9d0c-a1c87a3c3afc/Final%20Report%20RMM.pdf

            BILAG

                        Almindeligt anvendt navn

                        IUPAC-navn
                        Identifikationsnr.

                        Aktivstoffets minimumsrenhedsgrad (1)

                        Godkendelsesdato

                        Udløbsdato for godkendelsen

                        Varetype

                        Særlige betingelser

                        Cholecalciferol

                        IUPAC-navn:
                        (3β,5Z,7E)-9,10-secocholesta-5,7,10(19)-trien-3-ol
                        EF-nr.: 200 2 -673-2
                        CAS-nr.: 67 2 -97-0

                        970 g/kg

                        1. juli 2019

                        30. juni 2024

                        14

                        Cholecalciferol betragtes som kandidat til substitution i overensstemmelse med artikel 10, stk. 1, litra a) og e), i forordning (EU) nr. 528/2012.
                        Godkendelserne af biocidholdige produkter meddeles på følgende generelle betingelser:

                                    (1)

                                    Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan. I henhold til punkt 10 i bilag VI til forordning (EU) nr. 528/2012 skal produktvurderingen endvidere omfatte en vurdering af, om betingelserne i artikel 5, stk. 2, i forordning (EU) nr. 528/2012 kan opfyldes.

                                    (2)

                                    Produkter må kun godkendes til anvendelse i medlemsstater, hvor mindst én af betingelserne i artikel 5, stk. 2, i forordning (EU) nr. 528/2012 er opfyldt.

                                    (3)

                                    I henhold til artikel 19, stk. 4, litra d), i forordning (EU) nr. 528/2012 må produkter ikke godkendes til tilgængeliggørelse på markedet til anvendelse af den brede offentlighed.

                                    (4)

                                    Den nominelle koncentration af cholecalciferol i produkterne må ikke overstige 0,075 % w/w.

                                    (5)

                                    Produkter skal indeholde et afskrækningsmiddel og et farvestof.

                                    (6)

                                    Produkter må ikke godkendes i form af trædegift.

                                    (7)

                                    Produkter i form af kontaktformuleringer, bortset fra trædegift, må kun godkendes til anvendelse af uddannede erhvervsmæssige brugere indendørs på steder, hvortil børn og ikke-måldyr ikke har adgang.

                                    (8)

                                    Kun klar-til-brug-produkter må godkendes.

                                    (9)

                                    Primær og sekundær udsættelse af mennesker, dyr uden for målgruppen og miljøet minimeres, ved at alle egnede og disponible risikobegrænsende foranstaltninger tages i betragtning og benyttes. Disse omfatter for eksempel, at anvendelsen begrænses til erhvervsmæssige brugere eller uddannede erhvervsmæssige brugere, når det er muligt, og at der fastsættes supplerende specifikke betingelser pr. kategori af brugere.

                                    (10)

                                    Døde dyr og lokkemad, der ikke er blevet ædt, bortskaffes i overensstemmelse med lokale krav. Bortskaffelsesmetoden skal være specifikt beskrevet i resuméet af produktets egenskaber i den nationale godkendelse og være angivet på etiketten til produktet.

                              For at blive godkendt til anvendelse af uddannede erhvervsmæssige brugere skal biocidholdige produkter ud over de generelle betingelser opfylde følgende betingelser:

                                    (1)

                                    Produkter kan godkendes til anvendelse i kloakker, i åbne områder eller på lossepladser.

                                    (2)

                                    Produkter kan godkendes til anvendelse i overdækkede og beskyttede foderstationer, så længe de yder samme niveau af beskyttelse for ikke-måldyr og mennesker som foderkasser, der er sikret mod manipulation.

                                    (3)

                                    Produkter må kun godkendes til anvendelse ved permanent udlægning af lokkemad på steder med et stort potentiale for en ny invasion, når andre bekæmpelsesmetoder har vist sig utilstrækkelige.

                                    (4)

                                    Produkter må ikke godkendes til anvendelse ved intervaludlægning af lokkemad.

                                    (5)

                                    Personer, der gør produkter til uddannede erhvervsmæssige brugere tilgængelige på markedet, skal sikre, at produkterne ikke leveres til andre personer end uddannede erhvervsmæssige brugere.

                              For at blive godkendt til anvendelse af erhvervsmæssige brugere skal biocidholdige produkter ud over de generelle betingelser opfylde følgende betingelser:

                                    (1)

                                    Produkter må ikke godkendes til anvendelse i kloakker, i åbne områder eller på lossepladser.

                                    (2)

                                    Produkter må ikke godkendes til anvendelse ved permanent udlægning eller intervaludlægning af lokkemad.

                                    (3)

                                    Produkter må kun godkendes til anvendelse i foderkasser, der er sikret mod manipulation.

                                    (4)

                                    Personer, der gør produkter til erhvervsmæssige brugere tilgængelige på markedet, skal sikre, at disse produkter ikke leveres til offentligheden.

               (1)  Renheden angivet i denne kolonne var minimumsrenhedsgraden af det vurderede aktivstof. Aktivstoffet i det produkt, der bringes i omsætning, kan have samme eller en anden renhedsgrad, hvis der er påvist teknisk ækvivalens med det vurderede aktivstof.


title: Kommissionens gennemførelsesforordning (EU) 2019/822 af 17. maj 2019 om tarifering af visse varer i den kombinerede nomenklatur

text:
                  22.5.2019

                  DA

                  Den Europæiske Unions Tidende

                  L 134/13

         KOMMISSIONENS GENNEMFØRELSESFORORDNING (EU) 2019/822
         af 17. maj 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. maj 2019.

                  På Kommissionens vegne

                  For formanden

               Stephen QUEST

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering
                        (KN-kode)

                        Begrundelse

                        (1)

                        (2)

                        (3)

                        En vare (en såkaldt »skruepæl«) med cirkulært tværsnit, ca. 55 cm lang, med en udvendig diameter på 6 cm, fremstillet af batch-varmforzinkede stålplader.
                        Den ene ende af pælen er konisk og gevindskåren, den anden ende har et U-formet element med huller til isætning af skruer.
                        Varen er beregnet til at blive drejet ned i jorden eller et andet underliggende materiale. Den sikrer på permanent vis træpæle i konstruktioner (så de bliver der, hvor de sættes fast), når disse monteres i det U-formede element og holdes fast ved hjælp af skruer.
                        Skruepæle bruges i trækonstruktioner, solcelleanlæg, haveanlæg, anlæg til events og koncerter, indhegningssystemer, plader, bannere osv.
                        Se billedet (1)

                        7308 90 59

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XV, og teksten til KN-kode 7308 , 7308 90  og 7308 90 59 .
                        Varen har de objektive kendetegn for »dele til konstruktioner« henhørende under pos. 7308 . Den er specielt beregnet til samling af konstruktionselementer. Når strukturen er sat på plads, bliver den der. Varen har huller, hvori der sættes skruer på samlingstidspunktet for at fastgøre konstruktionselementerne (se også de forklarende bemærkninger til HS, pos. 7308 , første afsnit).
                        Tarifering under pos. 7326  som andre varer af jern og stål er udelukket, da varer til konstruktionsbrug henhører under pos. 7308  (se også de forklarende bemærkninger til HS, pos. 7326 , punkt 1).
                        Varen skal derfor tariferes under KN-kode 7308 90 59  som dele af konstruktioner i stål.

               (1)  Billedet er kun vejledende.


title: Kommissionens gennemførelsesforordning (EU) 2019/823 af 17. maj 2019 om tarifering af visse varer i den kombinerede nomenklatur

text:
                  22.5.2019

                  DA

                  Den Europæiske Unions Tidende

                  L 134/16

         KOMMISSIONENS GENNEMFØRELSESFORORDNING (EU) 2019/823
         af 17. maj 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. maj 2019.

                  På Kommissionens vegne

                  For formanden

               Stephen QUEST

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering
                        (KN-kode)

                        Begrundelse

                        (1)

                        (2)

                        (3)

                        En færdig vare af menneskehår bestående af en lok af menneskehår, der er sorteret med rodenderne i samme retning og fastgjort ved rodenderne. De fastgjorte rodender gør, at varen uden yderligere forarbejdning kan kombineres med en persons eget hår ved opvarmning.
                        Se billedet (*1).

                        6704 20 00

                        Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 6704  og 6704 20 00 .
                        Grundet fastgørelsen ved rodenderne betragtes varen som mere forarbejdet end varer henhørende under pos. 6703 . Tarifering under pos. 6703  som menneskehår, der er sorteret med rodenderne i samme retning, bleget eller bearbejdet på anden måde, er derfor udelukket.
                        Fordi varen er fastgjort ved rodenderne, og den uden yderligere forarbejdning kan kombineres med en persons eget hår, skal den betragtes som en paryk omfattet af pos. 6704  (se også de forklarende bemærkninger til HS, pos. 6704 , punkt 1, første afsnit).
                        Varen skal derfor tariferes under KN-kode 6704 20 00  som fletninger og lign., af menneskehår.

               (*1)  Billedet er kun vejledende.


title: Kommissionens gennemførelsesforordning (EU) 2019/1266 af 24. juli 2019 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  29.7.2019

                  DA

                  Den Europæiske Unions Tidende

                  L 200/1

         KOMMISSIONENS GENNEMFØRELSESFORORDNING (EU) 2019/1266
         af 24. juli 2019
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. juli 2019.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (i EUR/100 kg)

                                 Sikkerhed, jf. artikel 3
                                 (i EUR/100 kg)

                                 Oprindelse (1)

                                 0207 12 90

                                 Fjerkrækroppe af arten Gallus domesticus, såkaldte 65 pct.-høns, frosne

                                 142,5

                                 0

                                 AR

                                 0207 14 10

                                 Udskårne udbenede stykker af høns af arten Gallus domesticus, frosne

                                 235,4

                                 19

                                 AR

                                 206,5

                                 28

                                 BR

                                 222,7

                                 23

                                 TH

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 276,1

                                 3

                                 BR

               «

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).